ഒലെംബെ സ്റ്റേഡിയം

കാമറൂണിലെ യൗണ്ടേ പ്രദേശത്തെ 84 ഏക്കർ (340,000 ചതുരശ്ര മീറ്റർ) വിസ്തൃതിയുള്ള ഒരു സ്റ്റേഡിയമാണ് പോൾ ബിയ ഓമ്‌നിസ്‌പോർട്‌സ് സ്റ്റേഡിയം. ഒലെംബെ സ്റ്റേഡിയം ആൻഡ് സ്‌പോർട് കോംപ്ലക്‌സ് എന്നും ഈ സ്റ്റേഡിയെ അറിയപ്പെടുന്നു . ദീർഘകാലം കാമറൂൺ ഭരിച്ചിരുന്ന പ്രസിഡന്റിന്റെ പേരിലാണ് ഇതറിയപ്പെടുന്നത്. ഏറ്റവും കൂടുതൽ കാണികളെ ഉൾക്കൊള്ളുന്ന കാമറൂണിലെ സ്റ്റേഡിയമാണിത്. 60,000 കാണികളെ ഉൾക്കൊള്ളാൻ ഈ സ്റ്റേഡിയത്തിനു കഴിയും. വലുപ്പത്തിന്റെ അടിസ്ഥാനത്തിൽ ആഫ്രിക്കയിലെ ഏറ്റവും വലിയ 9-ാമത്തെ സ്റ്റേഡിയമാണിത് . യൗണ്ടേ സിറ്റി സെന്ററിൽ നിന്ന് ഏകദേശം 13 കിലോമീറ്റർ അകലെ രണ്ട് പരിശീലന ഗ്രൗണ്ടുകൾ കൂടി ഉൾപ്പെടുന്ന ഒരു സമുച്ചയത്തിന്റെ ഭാഗമാണ് സ്റ്റേഡിയം; ഹാൻഡ്‌ബോൾ, ബാസ്‌ക്കറ്റ്‌ബോൾ, വോളിബോൾ, ടെന്നീസ് കോർട്ടുകൾ, ഒരു ജിംനേഷ്യം, ഒരു ഒളിമ്പിക് വലിപ്പമുള്ള നീന്തൽക്കുളം; ഒരു ഷോപ്പിംഗ് മാൾ, മ്യൂസിയം, സിനിമ തീയേറ്റർ, കൂടാതെ 70 മുറികളുള്ള 5-നക്ഷത്ര ഹോട്ടലും ഇതിനോടൊപ്പം ഉൾപ്പെടുന്നു . 2021-ൽ കാമറൂണിൽ നടന്ന ആഫ്രിക്കൻ നേഷൻസ് കപ്പ് ആതിഥേയത്വം വഹിക്കാൻ തിരഞ്ഞെടുത്ത സ്ഥലങ്ങളിലൊന്നാണ് ഒലെംബെ സ്റ്റേഡിയം, പകർച്ചവ്യാധിയുമായി ബന്ധപ്പെട്ട മാറ്റിവയ്ക്കലുകൾ കാരണം 2022ലാണ് ആഫ്രിക്കൻ നേഷൻസ് കപ്പ് നടന്നത്. ബുർക്കിന ഫാസോയ്‌ക്കെതിരെ കാമറൂൺ ടീം 2-1 ന് വിജയിച്ച ഉദ്ഘാടന ഗെയിമും ഇവിടെ നടത്തി. സെനഗലും ഈജിപ്തും തമ്മിൽ നടന്ന ഫൈനലിനും സമാപന ചടങ്ങിനും വേദിയായത് ഈ സ്റ്റേഡിയമാണ്. അവലംബങ്ങൾ പുറത്തേക്കുള്ള കണ്ണികൾ Photos at cafe.daum.net/stade https://www.cafonline.com/total-africa-cup-of-nations/destination/cities/olembe-stadium For further images and details: https://www.crtv.cm/2021/08/olembe-stadium-the-main-field-is-good-to-go/ Archived 2022-12-15 at the Wayback Machine https://www.france24.com/en/live-news/20220206-olembe-tragedy-scars-legacy-of-cameroon-s-cup-of-nations https://www.maegspa.com/en/portfolio/paul-biya-stadium